section_heading: I'm Not Dead (2006. – 2007.)
paragraph_text: Pjesme "Who Knew" i "U + Ur Hand" bili su hitovi diljem Australije i Europe, a tek kasnije i u Americi. Singl "Nobody Knows" bio je hit u Velikoj Britaniji, Njemačkoj i Australiji. Pjesma "Dear Mr. President", koja je otvoreno pismo s pitanjima upućenim tadašnjem američkom predsjedniku Bushu, bila je u Top 5 u Njemačkoj, Australiji i drugim državama. Pjesme "'Cuz I Can" i "Leave Me Alone (I'm Lonely)" bile su u Top 40 u Velikoj Britaniji i Top 5 u Australiji.